ยิ้มร่า! “บิ๊กป้อม” หลังพบกลุ่มพรรคเล็ก ก่อนปิดห้องคุย 3 ป.
พล.อ.ประวิตร วงษ์สุวรรณ ยิ้มแย้มก่อนปัดตอบหลังกลุ่มพรรคเล็กเข้าพบวานนี้ บอกเป็นเพียงการพูดคุยกันธรรมดาไม่ได้มีการต่อรอง ก่อนปิดห้องพูดคุย กับ พล.อ.ประยุทธ์ จันทร์โอชา และ พล.อ.อนุพงษ์ เผ่าจินดา
พล.อ.ประวิตร วงษ์สุวรรณ ยิ้มแย้มก่อนปัดตอบหลังกลุ่มพรรคเล็กเข้าพบวานนี้ บอกเป็นเพียงการพูดคุยกันธรรมดาไม่ได้มีการต่อรอง ก่อนปิดห้องพูดคุย กับ พล.อ.ประยุทธ์ จันทร์โอชา และ พล.อ.อนุพงษ์ เผ่าจินดา
18 ก.ค. 2565

ผู้สื่อข่าวรายงานว่า พล.อ.ประวิตร วงษ์สุวรรณ รองนายกรัฐมนตรี ในฐานะหัวหน้าพรรคพลังประชารัฐ ปฏิเสธตอบคำถามสื่อมวลชนเกี่ยวกับการอภิปรายไว้ไว้วางใจ หลังกลุ่ม 16 ซึ่งประกอบด้วยพรรคเล็กเดินทางเข้าพบที่มูลนิธิป่ารอยต่อฯ เมื่อวานนี้ (18 ก.ค. 65 ) โดย พล.อ.ประวิตร หันมายิ้มกับสื่อมวลชนแล้วระบุเพียงว่า “คุยกันธรรมดา”
จากนั้นได้เดินเข้าห้องรับรองสีฟ้า ที่อยู่ภายในตึกสันติไมตรี ซึ่งมีพล.อ.ประยุทธ์ จันทร์โอชา นายกรัฐมนตรี และพล.อ.อนุพงษ์ เผ่าจินดา รัฐมนตรีว่าการกระทรวงมหาดไทย เข้าไปรออยู่ก่อนหน้านี้แล้ว หลังจากเยี่ยมชมบูธ ที่กระทรวงวัฒนธรรมจะแสดงอทั้งนี้ คาดว่า ในกลุ่มพี่น้อง 3 ป. น่าจะมีการหารือถึงประเด็นการอภิปรายไม่ไว้วางใจที่จะมีขึ้นในช่วงวันที่ 19-22 กรกฎาคมนี้ หลังมีกระแสข่าวว่า พล.อ.อนุพงษ์ ตกเป็นเป้าสำคัญของพรรคเล็กด้วย
ขณะที่นายอนุชา นาคาศัย รมต.ประจำสำนักนายกรัฐมนตรี ในฐานะผู้ประสานงานพรรคร่วมรัฐบาล (วิปรัฐบาล) กล่าวว่า ในการประชุมคณะรัฐมนตรี วันนี้จะไม่มีการรายงานความคืบหน้าเกี่ยวกับการอภิปรายไม่ไว้วางใจ เนื่องจากได้รายงานให้ ครม.รับทราบไปเมื่อสัปดาห์ก่อนแล้ว และเชื่อว่าการอภิปรายจะเหมือนหลายครั้งที่ผ่านมา คงไม่มีอะไรเป็นพิเศษ จึงไม่มีอะไรที่น่าหนักใจ